Sewe vas oor poging tot moordDie rewolwer wat die polisie in die verdagtes se motor aangetref het (Crossroads, Kaapstad 24 Desember 2014) Foto: SAPD, Wes-Kaap Ses mans en ŉ vrou is Woensdagoggend in Crossroads naby Kaapstad in hegtenis geneem vir poging tot moord en die besit van ŉ onwettige vuurwapen. “Die verdagtes wou veiligheidswagte beroof wat ŉ broodafleweringsvoertuig vergesel het,” het konst. Noloyiso Rwexana, woordvoerder van die polisie in die Wes-Kaap, in ‘n verklaring gesê. “Die verdagtes en die veiligheidswagte het op mekaar geskiet.” Die polisie het die verdagtes in hegtenis geneem nadat hulle Golf GTI teen ŉ polisievoertuig vasgery het toe hulle wou vlug. “ŉ Rewolwer is in die motor gevind, toegedraai in ‘n kind se pienk baadjie,” het Rwexana bygevoeg. Die verdagtes, tussen 18 en 28 jaar oud, sal Maandag in die landdroshof in Athlone verskyn.